
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Εγκριση σύστασης του κοινωφελούς ιδρύματος με την επωνυ¬ 
μία «ΙΔΡΥΜΑ ΠΑΝΑΓΙΩΤΟΥ (ΤΑΚΗ) ΑΘΑΝΑΣΙΟΥ ΒΑ- 
ΣΙΛΑΚΗ» και κύρωση του οργανισμού αυτού.1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Α/6366/30.10.87 απόφασης του Υπ. Εθνικής 


Οικονομίας.2 

Χορήγηση έκτακτης οικονομικής ενίσχυσης στους ανέργους 

Φρεατορύχους Ν. Λάρισας.3 

Χορήγηση άδειας άσκησης επαγγέλματος Κοινωνικού Λειτουρ¬ 
γού στην Βασιλική Παπαθεοφιλοπούλου του Πανα¬ 
γιώτη.4 

Τροποποίηση· αριθ. 3621/21.4.87 απόφασης παροχής εξουσιο¬ 
δότησης προς υπογραφή «ΜΕ ΕΝΤΟΛΗ ΝΟΜΑΡΧΗ», 
στους Προϊσταμένους .Υπηρεσιών Νομού Κεφαλλη¬ 
νίας.5 

Διορισμός μελών Δ.Δ.Σ.Ε. του Ν. Ξάνθης.6 

Διόρθωση της συστάσεως Οριζοντίου Ιδιοκτησίας του Οικισμού 
ΛΑΣΙΣΑ 11Ια.7 

Διορθώσεις σφαλμάτων 

Διόρθωση σφάλματος στη Β1/603/87 απόφαση του Υπ. Εθνικής 
Παιδείας & Θρησκευμάτων (ΦΕΚ 600/Β/87).8 


ΔΙΑΤΑΓΜΑΤΑ 


Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΠΑΝΑΓΙΩΤΟΥ (ΤΑΚΗ) ΑΘΑΝΑΣΙΟΥ ΒΑΣΙΛΑ- 
ΚΗ» και κύρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 93437/11.11.86 πράξη του συμβολαιογράφου Αθή¬ 
νας Χρήστου Δημοσθ. Παπασταμέλου, όπως αυτή τροποποιήθηκε 
με την αριθ. 95709/12.6.87 πράξη του ίδιου συμβολαιογράφου, με 
την οποία ο Παναγιώτης Αθαν. Βασιλάκης σύστησε κοινωφελές 
ίδρυμα με την επωνυμία «ΙΔΡΥΜΑ ΠΑΝΑΓΙΩΤΟΥ (ΤΑΚΗ) 
ΑΘΑΝΑΣΙΟΥ ΒΑΣΙΛΑΚΗ» και με έδρα το Γεροβουνό του Δήμου 
Καματερού Αττικής. 

2. Τις διατάξεις του των άρθρων: α) 95 και 98 του Α.Ν. 2039/39, 
β) 101 και 119 του Εισαγωγικού Νόμου του Αστικού Κώδικα και γ) 


108 και 110 του Αστικού Κώδικα. 

3. Την απόφαση Υ. 1362Α/5.10.87 του Πρωθυπουργού με την 
οποία ανατέθηκαν αρμοδιότητες στον Αναπληρωτή Υπουργό Οικο¬ 
νομικών Γεώργιο Πέτσο (ΦΕΚ 535/Β75.10.87). 

4. Την από 13.10.87 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργού Πολιτισμού και Αναπληρωτή 
Υπουργού Οικονομικών, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την 
επωνυμία «ΙΔΡΥΜΑ ΠΑΝΑΓΙΩΤΟΥ (ΤΑΚΗ) ΑΘΑΝΑΣΙΟΥ ΒΑ- 
ΣΙΛΑΚΗ», η οποία έγινε από τον Παναγιώτη Αθαν. Βασιλάκη, με 
την αριθ. 93437/11.11.86 πράξη του συμβολαιογράφου Αθήνας 
Χρήστου Δημοσθ. Παπασταμέλου, όπως αυτή τροποποιήθηκε με 
την αριθ. 95709/12.6.87 πράξη του ίδιου συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου 
υπάγεται στην εποπτεία και τον έλεγχο των Υπουργών Πολιτισμού 
και Οικονομικών και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του Α.Ν. 
2039/39 και των διαταγμάτων που εκδόθηκαν ή θα εκδοθούν, σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δέκα τέσσερα (14) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την 
επωνυμία «ΙΔΡΥΜΑ ΠΑΝΑΓΙΩΤΟΥ (ΤΑΚΗ) ΑΘΑΝΑΣΙΟΥ ΒΑ- 

ΣΙΛΑΚΗ 

Άρθρο 1. 

Μορφή — Επωνυμία — Έδρα — Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΠΑΝΑ- 
ΓΙΩΤΟΥ (ΤΑΚΗ) ΑΘΑΝΑΣΙΟΥ ΒΑΣΙΛΑΚΗ», που συστήθηκε 
από τον Παναγιώτη Αθαν. Βασιλάκη, με την αριθ. 93437/11.11.86 
πράξη του συμβολαιογράφου Αθήνας Χρήστου Δημοσθ. Παπαστα¬ 
μέλου, όπως αυτή τροποποιήθηκε με την αριθ. 95709/12.6.87 πρά¬ 
ξη του ίδιου Συμβολαιογράφου, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις της παραπάνω συστατι¬ 
κής πράξης, του παρόντος οργανισμού, του Α.Ν. 2039/39, όπως 
κάθε φορά ισχύει ο νόμος αυτός και των διαταγμάτων που εκδόθη- 

καν ή θα εκδοθούν σε εκτέλεση του νόμου, τούτου. 

2. Έδρα του ιδρύματος είναι το Γεροβουνό του Δήμου Καματερού 
Αττικής. 

3. Η σφραγίδα του ιδρύματος είναι στρογγυλή και αναγράφει περι¬ 
μετρικά, μέσα σε πλαίσιο, την επωνυμία του ιδρύματος και στο μέσον 
αυτής φέρει απεικόνιση του σήματος του ιδρύματος. 

4. Το ίδρυμα χρησιμοποιεί ως χαρακτηριστικό τίτλο και σήμα σε 
όλα τα ανάτυπα, κάρτες και λοιπά έγγραφα αυτού στην Ελληνική 
γλώσσα τη φράση «ΚΕΝΤΡΟΝ ΕΡΕΥΝΩΝ ΓΙΑ ΤΕΧΝΗ ΚΑΙ ΕΠΙ¬ 
ΣΤΗΜΕΣ» και σε ξένη γλώσσα την αντίστοιχη μετάφραση τούτου. 

Το σήμα σε ανάλογη μεγένθυση θα είναι μόνιμα τοποθετημένο 
στην κύρια είσοδο του ιδρύματος. 

Άρθρο 2. 

Σκοποί. 

Σκοποί του ιδρύματος είναι: 

α) Η έρευνα, καλλιέργεια και ανάπτυξη της επιστήμης και της τέ¬ 
χνης και η προσπάθεια για συνεργασία και επιτυχία συναντίληψης 
στους τομείς της τέχνης και της επιστήμης, δια μέσου κοινών αναζη¬ 
τήσεων και εκφράσεων μεταξύ ανθρώπων που υπηρετούν στους το¬ 
μείς αυτούς, με συναντήσεις τους στους χώρους του ιδρύματος. 

β) Η προβολή και διάδοση της Ελληνικής και παγκόσμιας τέχνης 
και επιστήμης με τη -διοργάνωση εκθέσεων, σεμιναρίων και λοιπών 
εκδηλώσεων σε χώρους ανήκοντας σε ιδρύματα στην Αθήνα και σε 
άλλα ανάλογα κέντρα της Ευρώπης και της Αμερικής. 

γ) Η χορήγηση υποτροφιών με επιλογή (χωρίς διαγωνισμό) σε 
νέους καλλιτέχνες κάθε κατεύθυνσης, ηλικίας από 25 μέχρι 30 ετών, 
αυτοδίδακτους ή πτυχιούχους καλλοτεχνικών σχολών, για το εσωτε¬ 
ρικό και το εξωτερικό, για εκπόνηση μιας μελέτης της εκλογής τους 
στον τομέα της τέχνης τους. 

Ο αριθμός των υποτροφιών που χορηγούνται κάθε φορά από το ί¬ 
δρυμα καθορίζεται με απόφαση του Διοικητικού Συμβουλίου, ανά¬ 
λογα με τις υφιστάμενες κάθε φορά οικονομικές δυνατότητες του 
ιδρύματος. 

δ) Η πραγματοποίηση κάθε άλλης ενέργειεας ή πρωτοβουλίας που 
έχει σχέση με τους παραπάνω σκοπούς του ιδρύματος. 

Άρθρο 3. 

Περιουσία — Πόροι. 

1. Περιουσία του ιδρύματος αποτελούν: 

α) Η ψιλή κυριότητα ενός οικοπέδου έκτασης 6.018.50Μ2 και 
των επ’ αυτού κτισμάτων (διώροφης οικίας, εργαστηρίων, οικισμών 
και των λοιπών χώρων) που βρίσκοντα στο Γεροβουνό του Δήμου 
Καματερού Αττικής και περιγράφονται αναλυτικά στη συστατιπή 
πράξη του ιδρύματος. Η επικαρπία του ακινήτου τούτου παρακρατεί- 
ται από τον ιδρυτή ισόβια. 

. β) Το ισόποσο, σε ξένο συνάλλαγμα, του ποσού των είκοσι εκα¬ 
τομμυρίων (20.000.000) δραχμών κατατεθειμένο σε Ελβετική Τρά¬ 
πεζα. 

Η παραπάνω περιουσία του ιδρύματος είναι αναπαλλοτρίωτη. 
Απαγορεύεται, μετά το θάνατο του ιδρυτή, η μόνιμη κατοίκηση στους 
χώρους του ιδρύματος οποιουδήποτε προσώπου, εκτός από τον οι- 
κίσκο που αναφέρεται στη συστατική πράξη. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών στοι¬ 
χείων και από τυχόν εκποιήσεις έργων τέχνης που θα δωρηθούν σ’ 
αυτό, εφόσον επιτρέπεται η εκποίησή τους. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προ¬ 
σώπου προς αυτό. 

Άρθρο 4. 

Διοίκηση. 

I. Το ίδρυμα διοικείται από εννεαμελές Διοικητικό Συμβούλιο που 
αποτελείται από τους: 


α) Παναγιώτη Αθαν. Βασιλάκη, ιδρυτή, γλύπτη, ως Πρόεδρο, 
β) Κωνσταντίνο Σπυρ. Σπετσέρη, δικηγόρο, 
γ) Παντελή Ζαφειριού Ξαγοράρη, ζωγράφο — επίκουρο καθηγητή 
της Αρχιτεκτονικής Σχολής του Εθνικού Μετσόβιου Πολυτεχνείου, 
δ) Ρόζη — Άννα Φελλ — Βασιλάκη, μουσικό, 
ε) Αθανάσιο Παν. Βασιλάκη, ηλεκτρονικό μηχανικό, 
στ) Χρήστο Ιωάν. Τζιβέλο, καλλιτέχνη, 
ζ) Ελένη Δημ. Ψυχούλη, 
η) Ρένο Ανδρ. Ξείππα, φωτογράφο και 
θ) Ασημίνα Βασ. Μαχαιροπούλου, δημοσιογράφο. 

2. Τα μέλη του Διοικητικού Συμβουλίου ορίζουν με πράξη τους, έ- 
πειται από ψηφοφορία, τον Αντιπρόεδρο, τον Γραμματέα και τον Τα¬ 
μία. Ο ιδρυτής μπορεί να ορίσει, με πράξη εν ζωή ή με διαθήκη, στη 
θέση του Προέδρου ή του μέλους του Διοικητικού Συμβουλίου οποιο- 
δήποτε πρόσωπο. Μετά το θάνατο ή τυχόν παραίτηση του ιδρυτή ή 
του Προέδρου, και τυχόν θα ορίσει τούτος, ως Πρόεδρος ορίζεται ο 
Αντιπρόεδρος και,' σε περίπτωση θανάτου ή παραίτησης τούτου, το 
Διοικητικό Συμβούλιο εκλέγει από τα μέλη του τον Πρόεδρο και τον 
Αντιπρόεδρο. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιοδήποτε λόγο, κάποιου από 
τα μέλη του Διοικητικού Συμβουλίου, η κενή θέση συμπληρώνεται, 
με απόφαση των υπολοίπων μελών, από πρόσωπο που έχει γνώσεις 
ή εμπειρία σχετική με τους σκοπούς του ιδρύματος, εφαρμοζομένων 
κατά τα λοιπά των διατάξεων του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε εξάμηνο 
και έκτακτα όποτε το ζητήσει ο Πρόεδρος ή πέντε (5) τουλάχιστον 
από τα μέλη του, με γραπτή αίτησή τους προς τον Πρόεδρο, πάντοτε 
όμως έπειται από έγγραφη πρόσκληση του Προέδρου που περιέχει τα 
προς συζήτηση θέματα και κοινοποιείται στα μέλη πέντε (5) ημέρες 
τουλάχιστον πριν από τη συνεδρίαση. 

5. Καθένα από τα μέλη του Διοικητικού Συμβουλίου, που είναι κά¬ 
τοικοι αλλοδαπής, μπορεί να διορίζει, με συμβολαιογραφικό έγ¬ 
γραφο, ως πληρεξούσιό του άλλο μέλος του Διοικητικού Συμβουλίου 
για να το εκπροσωπεί στις συνεδριάσεις του Διοικητικού Συμβου¬ 
λίου. Επιτρέπεται επίσης η εκπροσώπηση στις συνεδριάσεις του Διοι¬ 
κητικού Συμβουλίου του ιδρύματος και μέλους αυτού, κατοίκου της 
Ελλάδας, από άλλο μέλος του, κατόπιν σχετικής κάθε φορά εξουσιο¬ 
δότησης με απλό έγγραφο. 

Κάθε μέλος του Διοικητικού Συμβουλίου, όμως, μπορεί να εκπρο¬ 
σωπεί μόνο άλλο ένα μέλος αυτού. 

6. Το Διοικητικό Συμβούλιο βρίσκεται σε απαρτία όταν παρίστα- 
νται ή εκπροσωπούνται έξι (6) τουλάχιστον μέλη του. Μεταξύ των 
παρόντων πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφϊα των παρόντων και αντιπροσωπευομένων μελών και σε 
περίπτωση ισοψηφίας υπερισχύει η γνώμη με την οποία συντάσσεται 
ο Πρόεδρος. 

8. Σε περίπτωση που κάποιο μέλος του Διοικητικού Συμβουλίου 
απουσιάζει συστηματικά ή αδικαιολόγητα για ένα εξάμηνο η κενή 
θέση τούτου συμπληρώνεται κατά τα οριζόμενα στην παρ. 3 του πα¬ 
ρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται 
πρακτικά στα οποία καταχωρίζονται όλες οι αποφάσεις που λαμβά- 
νονται από αυτό, καθώς και η γνώμη των μελών που τυχόν διαφω¬ 
νούν. Τα πρακτικά υπογράφονται από όλα τα μέλη που μετέχουν στη 
συνεδρίαση. 

10. Τα μέλη του Διοικητικού Συμβουλίου προσφέρουν τις υπηρε¬ 
σίες τους χωρίς αμοιβή. Δικαιούνται όμως οδοιπορικά ή άλλα έξοδα 
που δαπάνησαν για την εκτέλεση υπηρεσίας του ιδρύματος, εφόσον έ¬ 
γιναν έπειτα από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

Κατ’ εξαίρεση, είναι δυνατό, κατόπιν απόφασης του Διοικητικού 
Συμβουλίου να καταβληθεί αμοιβή σε μέλος αυτού για μόνιμη ή έ¬ 
κτακτη απασχόλησή του σε θέματα ή υπηρεσίες εκτός του κύκλου 
των καθηκόντων του Διοικητικού Συμβουλίου. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιου- 

αία του ιδρύματος και γενικά αποφασίζει για κάθε θέμα που αφορά 
στη διοίκηση και στη λειτουργία του, τη διάθεση των πόρων αυτού, 
καθώς και για κάθε ενέργεια που σχετίζεται με την εκπλήρωση των 
σκοπών του, πάντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/39 και των διατα¬ 
γμάτων που εκδόθηκαν ή θα εκδοθούν σε εκτέλεση του νόμου τούτου, 
καθώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερας 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Δυτι¬ 
κής Αττικής) τον προϋπολογισμό και απολογισμό του ιδρύματος, 
σύμφωνα με τις διατάξεις των άρθρων 101 και 102 του Α.Ν. 
2039/39 και του από 20.12.1939 Β.Δ/τος (ΦΕΚ 552/Α/1939). 

Μαζί με του απολογισμό καταρτίζει, ψηφίζει και υποβάλλει και 
του γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύ¬ 
ματος, με την προϋπόθεση όμως ότι υπάρχει αντίστοιχη πίστωση 
στον εγκριμένο προϋπολογισμό του. Προσδιορίζει τα δικαιώματα, τις 
υποχρεώσεις και τα ειδικότερα καθήκοντα του παραπάνω προσωπι¬ 
κού, καθώς και την αμοιβή του σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της εργατικής 
νομοθεσίας. 

γ) Αποφασίζει για κάθε θέμα που έχει σχέση με την εύρυθμη και 
καλή λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κλη- 
ροδοσιών^και δωρεών, καθώς και για την ανακήρυξη ευεργετών και 
δωρητών του ιδρύματος. 

ε) Παρέχει σε ένα ή περισσότερα μέλη του ειδική και συγκεκριμένη 
εξουσιοδότηση, για εκπροσώπηση του διρύματος έναντι οποιουδή- 
ποτε τρίτου κατά τους όρους της εντολής. 


Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζε¬ 
ται απ’ αυτόν και εγκρίνεται από το Διοικητικό Συμβούλιο. 

β) Συγκαλεί το Διοικητικό Συμβούλιο σε τακτικές και έκτακτες 
συνεδριάσεις, κηρύσσει την έναρξη και λήξη αυτών και διευθύνει τις 
συζητήσεις. 

γ) Καταρτίζει, βοηθούμενος από τον Γραμματέα, την ημερήσια 
διάταξη των θεμάτων που θα συζητηθούν, την οποία και υπογράφει. 
Θέμα που δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτη¬ 
σης. Μπορεί όμως, όποτε κρίνει σκόπιμο, να αναθέτει την εισήγηση 
διαφόρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προ- 
βλέπεται στον εγκριμένο προϋπολογισμό. 

ζ) Ασκεί τη γενική διεύθυνση, εποπτεία και έλεγχο στο ίδρυμα και 
το προσωπικό του, εκτελεί τις αποφάσεις του Διοικητικού Συμβου¬ 
λίου, ενεργεί σύμφωνα με τις ειδικές εξουσιοδοτήσεις και εντολές αυ¬ 
τού και φροντίζει για το συντονισμό των διαφόρων αρμοδιοτήτων του 
ιδρύματος. 

2. Τον Πρόεδρο, όταν απουσιάζει ή κωλύεται, αναπληρώνει ο 
Αντιπρόεδρος και σε περίπτωση απουσίας ή κωλύματος τούτου, άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 7. 

Καθήκοντα Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος 
προς τρίτους. 


β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) 
και τη σφραγίδα του ιδρύματος και ευθύνεται για την καταστροφή ή 
την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 

τητο από το Διοικητικό Συμβούλιο (λόγω ειδικών συνθηκών), να 
βοηθείται από υπάλληλο του ιδρύματος, την ευθύνη όμως για τις 
ενέργειες τούτου φέρει πάντοτε ο ίδιος. , 

3. Τον Γραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με απόφαση 
αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά 
ιδρύματα που ορίζονται στο άρθρο 73 του Α.Ν. 2039/39 και θα απο¬ 
φασίσει το Διοικητικό Συμβούλιο, έχοντας την ευχέρεια να παρακρα¬ 
τεί από αυτά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύψος του 
οποίου καθορίζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του 
ιδρύματος. 

ε) Φροντίζει για την έγκαιρη κατάρτιση και υποβολή στο Διοικητι¬ 
κό Συμβούλιο των σχεδίων προϋπολογισμού, απολογισμού και Ισο¬ 
λογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων. 

1. Δικαίωμα υποτροφίας έχουν νέοι καλλιτέχνες, κάθε κατεύθυν¬ 
σης, ηλικίας από 25 μέχρι 30 ετών, αυτοδίδακτοι ή πτυχιούχοι καλ¬ 
λιτεχνικών σχολών, για το εσωτερικό και το εξωτερικό, για εκπό¬ 
νηση μιας μελέτης της εκλογής τους στον τομέα της τέχνης τους. Οι 
υποψήφιοι υπότροφοι πρέπει απαραιτήτως να έχουν εκθέσει έργα 
τους είτε μία φορά στην Πανελλήνια έκθεση είτε δύο φορές σε προσω¬ 
πικές εκθέσεις στην Αθήνα, εφ’ όσον πρόκειται για εικαστικούς καλ¬ 
λιτέχνες. Οι λοιποί καλλιτέχνες (μουσικοί, χορευτές κ.λπ.), πρέπει να 
είναι σε θέση να παρουσιάσουν αξιόλογο έργο τους και δραστηριότη- 
τές τους. 

2. Οι υποψήφιοι πρέπει να υποβάλουν σχετική αίτηση στο Διοικη¬ 
τικό Συμβούλιο του ιδρύματος στην οποία να αναφέρουν ρητά ότι έ¬ 
χουν τις πιο πάνω προϋποθέσεις, επισυνάπτοντας τα αντίστοιχα πι¬ 
στοποιητικά, υπεύθυνες δηλώσεις και λοιπά αποδεικτικά έγγραφα. 
Την αίτηση πρέπει να συνοδεύει σύντομη γραπτή έκθεση της καλλιτε¬ 
χνικής μελέτης που πρόκειται να γίνει. 

3. Η επιλογή και ανακήρυξη των υποτρόφων γίνεται χωρίς δια¬ 
γωνισμό, σύμφωνα με τις διατάξεις της συστατικής πράξης του ιδρύ¬ 
ματος, του παρόντος οργανισμού του Α.Ν. 2039/39 και του από 
18.8.1941 Καν. Δ/τος (ΦΕΚ 286/Α/23.8.1941). 

Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορίζεται 
με απόφαση του Διοικητικού Συμβουλίου, ανάλογα με το ύψος των 
καθαρών εσόδων του ιδρύματος και τον αριθμό των υποτρόφων, πά¬ 
ντοτε όμως μέσα στα όρια που ορίζονται από τις διατάξεις της συστα¬ 
τικής πράξης του ιδρύματος, του άρθρου 54 του Α.Ν. 2039/39 και 

του άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα με 
τις διατάξεις των άρθρων 21, 24, 26 και 27 του από 18.8.1941 Καν, 
Δ/τος (ΦΕΚ 286/Α/23.8.1941). Κάθε υποτροφία διαρκεί δύο (2) μή¬ 
νες και μπορεί να παραταθεί μόνο μια φορά και για ένα (1) ακόμη 
μήνα έπειτα από αιτιολογημένη απόφαση του Διοικητικού Συμβου¬ 
λίου του ιδρύματος. 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Δια¬ 
τάγματος, οι οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακολουθεί την 
όλη πορεία τα της μελέτης των υποτρόφων. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια 
περίοδο η οποία αρχίζει την 1η Ιανουάριου και λήγει την 31η Δεκεμ¬ 
βρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος η οποία μπορεί να πα¬ 
ραταθεί μέχρι την 31η Δεκεμβρίου του επόμενου ημερολογιακού έ¬ 
τους, με απόφαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό και 
απολογισμό εσόδων και εξόδων, που καταρτίζονται σύμφωνα με τις 
διατάξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοι- 
χεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται 
με χρονολογική σειρά και με λογιστική τάξη όλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης. 

δ) Βιβλίο — μητρώο υποτρόφων, όπου καταχωρίζονται το ονό¬ 
ματα των υποτρόφων, το είδος της μελέτης που εκπονούν, το ποσό 
της υποτροφίας κάθε υποτρόφου και τα λοιπά στοιχεία, τα οποία ορί¬ 
ζονται από τις διατάξεις του άρθρου 34 του από 18.8.1941 Καν. 
Δ/τος. 

ε) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό 
Συμβούλιο αποφασίζει την τήρηση και άλλων βιβλίων και στοιχείων, 
τα οποία κρίνει ότι είναι απαραίτητα για την παρακολούθηση της 
διαχείρισης της περιουσίας του ιδρύματος και της εκτέλεσης των σκο¬ 
πών του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμ¬ 
πληρωθεί με Προεδρικό Διάταγμα, σύμφωνα με τις διατάξεις των 
άρθρων 98 του Α.Ν. 2039/39 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού, που αποφα¬ 
σίζει, με πλειοψηφία πέντε (5) τουλάχιστον μελών. 

Άρθρο 14. 

Διάλυση του ιδρύματος — Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποίοδήποτε λόγο, 


η περιουσία του διατίθεται με απόφαση του Διοικητικού Συμβουλίου 
του για παρεμφερείς σκοπούς ή σε άλλο νομικό πρόσωπο (ως κεφά¬ 
λαιο αυτοτελούς διαχείρισης) για την εκτέλεση του ίδιου σκοπού ή 
παρεμφερούς. 

Στους Υπουργό Πολιτισμού και Αναπληρωτή Υπουργό Οικονομι¬ 
κών, αναθέτουμε τη δημοσίευση και εκτέλεση του παρόντος διατά¬ 
γματος. 

Αθήνα, 4 Δεκεμβρίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΑΝΑΠΛ. ΟΚΟΝΟΜΙΚΩΝ 
Γ. ΠΕΤΣΟΣ 

ΠΟΛΙΤΙΣΜΟΥ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α/8717 (2) 

Τροποποίηση της Α/6366/30.10.87 απόφασης του Υπ. Εθνικής Οι¬ 
κονομίας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργανα». 

β. του Π.Δ. 383/79 «περί συστάσεως Οργανισμού Αναπτύξεως» 
Δ. Κρήτης» όπως τροποποιήθηκε με τα Π.Δ. 74/80 και 316/84. 

γ. του Π.Δ. 437/85 καθορισμός και ανακατανομή των αρμοδιοτή¬ 
των των Υπουργείων. 

2. Την αριθμ. Α/6366/30.10.87 απόφαση ορισμού μελών του 
Δ.Σ. του ΟΑΔΥΚ. 

3. Το αριθμ. 141325/23.11.87 έγγραφο του Υπουργείου Γεωρ¬ 
γίας, αποφασίζουμε: 

1. Τροποποιούμε την απόφαση που αναγράφεται στο σκεπτικό με 
στοιχ. 2 και ορίζουμε τακτικό μέλος του Διοικητικού Συμβουλίου του 
Οργανισμού Αναπτύξεως Δυτικής Κρήτης, τον Γεώργιο Πετράκη, 
υπάλληλο του Κλάδου ΠΕΙ Γεωπονικού με βαθμό Α' προϊστάμενο 
της Περιφερειακής Δ/νσης Εγγείων Βελτιώσεων Κρήτης, σε αντικα¬ 
τάσταση του Γεωργίου Παπαδάκη, με αναπληρωτή τον Ιωάννη Δα- 
κιμάκη υπάλληλο του αυτού κλάδου και βαθμού προϊστάμενο του 
τμήματος Εγγείων Βελτιώσεων Ρεθύμνης. 

2. Κατά τα λοιπά ισχύει η αριθ. Α/6366/30.10.87 απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Δεκεμβρίου 1987 

Ο ΥΠΟΥΡΓΟΣ 
ΠΑΝ. ΡΟΥΜΕΛΙΩΤΗΣ 


Αριθ, 33006 _ (3) 

Χορήγηση έκτακτης οικονομικής ενίσχυσης στους ανέργους Φρεατο- 
ρύχους Ν. Λάρισας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυναμικού». 

3. Την αριθμ. 15400/87 απόφαση του Δ.Σ. του ΟΑΕΔ (αρ. Συνε¬ 
δρίασης 277/24.11.87) που μας υποβλήθηκε με το 11856/26.11.87 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρε¬ 
τικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης Οικονομι¬ 
κής ενίσχυσης από δέκα οκτώ χιλιάδες (18.000) δρχ. στον καθένα 
από τους ανέργους Φρεατορύχους Λάρισας. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 3 Δεκεμβρίου 1987 

Ο ΥΠΟΥΡΓΟΣ 
1 Γ. ΓΕΝΝΗΜΑΤΑΣ 


Αριθ. Γ6α/2554 (4) 

Χορήγηση άδειας άσκησης επαγγέλματος Κοινωνικού Λειτουργού 
στην Βασιλική Παπαθεοφιλοπούλου του Παναγιώτη. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2554/7.12.87 έχει χορηγηθεί στην Βασιλική Πα- 
παθεοφιλοπούλου του Παναγιώτη άδεια άσκησης επαγγέλματος Κοι¬ 
νωνικού Λειτουργού. 

Αθήνα, 7 Δεκεμβρίου 1987 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 


Αριθ. 12316 _ (5) 

Τροποποίηση αριθ. 3621/21.4.87 απόφασης παροχής εξουσιοδότη¬ 
σης προς υπογραφή «ΜΕ ΕΝΤΟΛΗ ΝΟΜΑΡΧΗ», στους Προϊ¬ 
σταμένους Υπηρεσιών Νομού Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρω¬ 
σης» όπως τροποποιήθηκε μεταγενέστερα. 

2. Το Π.Δ. 924/1976 «περί οργανισμού του Υπουργείου Εσωτε¬ 
ρικών» σε συνδυασμό με τα εκδοθέντα Π.Δ. «περί Οργανισμών των 
λοιπών Υπουργείων». 

3. Τις αριθ. Α 54/48/471/10.1.79 και Α 51/23/3000/14.2.79 
διαταγές του Υπουργείου Προεδρίας της Κυβέρνησης, «περί λειτουρ¬ 
γίας αρμοδιοτήτων Νομαρχιακών Υπηρεσιών και προβλήματα λει¬ 
τουργίας αυτών». 

4. Την αριθ. 1202/30.1.86 απόφασή μας «περί παροχής εξουσιο¬ 
δότησης για την υπογραφή πράξεων, αποφάσεων, εγγράφων κλπ.» 
«ΜΕ ΕΝΤΟΛΗ ΝΟΜΑΡΧΗ», στους Προϊσταμένους Υπηρεσιών του 
Νομού. 

■ 5. Τις προτάσεις των Προϊσταμένων Υπηρεσιών Νομού. 

6. Τις ανάγκες των υπηρεσιών του Νομού, για περαιτέρω μεταβί¬ 
βαση αρμοδιοτήτων στους Προϊσταμένους για την ταχύτερη διεκπε¬ 
ραίωση υποθέσεων, αποφασίζουμε: 

Τροποποιούμε την αριθ. 1202/30.1.1986 απόφασή μας, και παρέ¬ 
χουμε την εξουσιοδότηση της υπογραφής «ΜΕ ΕΝΤΟΛΗ ΝΟ¬ 
ΜΑΡΧΗ», πράξεων αποφάσεων, εγγράφων κλπ. στους κατωτέρω 


Προϊσταμένους υπηρεσιών του Νομού. 

1. Δ/νση Γεωργίας 

Στον Δ/ντή Διεύθυνσης Γεωργίας: 

Τις αποφάσεις χορήγησης αδείας απουσίας στους υπαλλήλους χω¬ 
ρίς αποδοχές, μέχρι (11) εργάσιμες μέρες ετησίως, καθώς και την 
παροχή αδείας για μαρτυρία ή πραγματογνωμοσύνη (Π.Δ. 347/86). 

2. Δ/νση Α/θμιας Εκπ/σης 

Στον Δ/ντή Δ/νσης Α/θμιας Εκπ/σης. 

α) Τις αποφάσεις ανάληψης δαπανών μέχρι 500.000 δρχ. 

β) Τις αποφάσεις και συμβάσεις με ΚΤΕΛ και ΤΑΧΙ για τη μετα¬ 
φορά μαθητών. 

γ) Την εκτίμηση και χορήγηση εποπτικών μέσων διδασκαλίας σε 
σχολικές μονάδες. 

3. Δ/νση Β/θμιας Εκπ/σης 
Στον Δ/ντή Δ/νσης Β/θμιας Εκπ/σης 

α) Τις συμβάσεις με ΚΤΕΛ και ΤΑΧΙ, για μεταφορές μαθητών. 

β) Την ανάληψη δαπανών μέχρι 500.000 δραχμών. 


4. Οικ. Εφορία Αργοστολιού 
Στον Οικονομικό Έφορο Αργοστολιού. 

Τις αποφάσεις, εγκρίσεις ή τροποποιήσεις των προϋπολογισμών 
και την έγκριση των απολογισμών των κληροδοτημάτων και Ιδρυ¬ 
μάτων του Νομού. 


5. Τμήμα Χημικών Υπηρεσιών 

Στον Προϊστάμενο Τμήματος Χημικών Υπηρεσιών. 

α) Η χορήγηση άδειας απόσταξης ή αξιοποίησης αλλοιωμένων 
κρασιών και κλευκών αναμεμιγμένων με οινόπνευμα. 

β) Η εισαγωγή αμβύκων ή οιουδήποτε αποστακτικού μηχανήμα¬ 
τος. 

γ) Η άδεια παρασκευής σταφιδίνης σε ορισμένα εργοστάσια καθώς 
και η εισαγωγή χλωρικού καλλίου σε δικαιούχους. 

δ) Η έγκριση επανεισαγωγής και παραλαβής κράμματος που εξά¬ 
χθηκε στην αλλοδαπή. 

ε) Η απόφαση για καταστροφή αλλοιωμένης βύνης ή διάθεσή της 
σε κτηνοτροφικές ή πτηνοτροφικές μονάδες, ύστερα από μετουσίωση. 

στ) Η έκδοση απόφασης για χορήγηση παράτασης προθεσμίας 
εξαγωγής οίνων από ανάμιξη σε οινόπνευμα αφορολόγητο της 
101/73 Π.Υ.Σ. 

ζ) Η έκδοση απόφασης για παράταση του χρόνου αποταμίευσης 
οινοπνεύματος αλλοδαπής. 

η) Η έκδοση απόφασης για τον καθορισμό λεπτομερειών έκδοσης 
πιστοποιητικών γνησιότητας και ηλικίας των εξαγωμένων στην αλ¬ 
λοδαπή οινοπνεύματος καθαρού, αυτούσιου αποστάγματος, ποτών 
από απόσταγμα και γενικά οινοπνευματωδών ποτών. 


6. Νομοκτηνιατρείο 

Στον Προϊστάμενο Νομοκτηνιατρείου. 

Τις αποφάσεις για επιβολή και άρση υγειονομικών μέτρων κατά 
της βρουκέλλωσης, φυματίωσης, και λεύκωσης των βοοειδών, και 
βρουκέλλωσης (Μελιταίου πυρετού) των αιγοπροβάτων. 

Κατά τα λοιπά, ισχύει όπως έχει η τροποποιούμενη απόφασή μας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αργοστόλι, 15 Οκτωβρίου 1987 

Ο Νομάρχης ♦ 

ΗΛΙΑΣ ΜΠΕΡΤΑΚΟΣ 

Αριθ. Ε. 9282 ^ 

Διορισμός μελών Δ.Δ.Σ.Ε. του Ν. Ξάνθης. 

. Ο ΝΟΜΑΡΧΗΣ ΞΑΝΘΗΣ 

Με την Ε. 9282/10.11.87 απόφαση διορίσθηκαν για ένα έτος τα 
παρακάτω τακτικά και αναπληρωματικά μέλη του Διοικητικού Δι¬ 
καστηρίου Στρατιωτικών Επιτάξεων του Ν. Ξάνθης οι παρακάτω: 

Τακτικά μέλη: 

1) Μαρία Φραγκιαδάκη, Πρωτόδικη Ξάνθης σε αντικατάσταση 
της Αγλαΐας Κωτούλα επίσης Πρωτόδικη Ξάνθης. 

2) Ανχη (ΤΘ) Μπούρο Απόστολο σε αντικατάσταση του Ανχη 
(ΠΒ) Σαββίδη Σοφοκλή του Δ' ΣΣ/4ου Ε.Γ. 

3) Λγο (ο) Σδρέβανο-Μαρίνο, σε αντικατάσταση του Τχη (ο) Κί- 
μωνα Βαφειάδη του Δ' ΚΤΣ. 

Αναπληρωματικά μέλη. 

1) Αλεξάνδρα Μπέλμπα, Πρωτόδικη Ξάνθης σε αντικατάσταση 
του Μιχαήλ Μιχαήλ, επίσης Πρωτόδικη Ξάνθης. 

2) Ανχν (ΜΧ) Τερεζάκη Εμμανουήλ σε αντικατάσταση του Τχη 
(ΜΧ) Τζιούρη Γεωργίου του Δ' ΣΣ/ΔΜΧ. 

3) Ανθγό (ο) Λιάμη Νικόλαο, σε αντικατάσταση του Ανθ/γού (ο) 
Κλήμεντου Ευάγγελου του Δ' ΚΤΣ. 

4) Χαράλαμπου Βελλίδη, υπάλληλο της Οικονομικής Εφορίας σε 
αντικατάσταση της Δέσποινας Χριστοδούλου. 

Η θητεία των υπόλοιπων μελών παρατείνεται για ένα (1) έτος. 

Ξάνθη, 10 Νοεμβρίου 1987 

Με εντολή Νομάρχη 
Ο Διευθυντής 
Γ. ΔΟΓΑΝΗΣ 


Αριθ. 45748 _ (7) 

Διόρθωση της συστάσεως Οριζοντίου Ιδιοκτησίας του Οικισμού ΛΑ- 

ΣΙΣΑ ΙΙΙα. 

(Συνεδρίαση αριθ. 54 
της 1ης Δεκεμβρίου 1987) 

ΑΥΤΟΝΟΜΟΣ ΟΡΓΑΝΙΣΜΟΣ 
ΕΡΓΑΤΙΚΗΣ ΚΑΤΟΙΚΙΑΣ 

ΠΡΑΚΤΙΚΟ 

Παρόντες οι: 1) Παχνής Θωμάς, Πρόεδρος, 2) Σαββάκης Χρίστος, 
Αντιπρόεδρος, 3) Γρηγοριάδης Βασίλειος, 4) Μπαλωμένος Παν/της, 

5) Νοταράς Δημ., 6) Βρεττός Δημήτριος, 7) Τσικογιαννόπουλος 
Ιωάννης, 8) Βασιλόπουλος Χαρ. και 9) Χάρακας Χαρίλαος. 

Παρέστη ο Κυβερνητικός Επίτροπος Δημοσθ. Κατσίμπας. 

Γραμματέας του Δ.Σ. η Ξύδη Σοφία. 

Παρίστανται επίσης κατά τον οικείο κανονισμό ως εισηγητές οι 
υπηρεσιακοί παράγοντες του ΟΕΚ 1) Αλίκη Καπέλλου, Δ/ντρια 
Π/σης Έργων, 2) Στ. Μάρδα Δ/ντρια Δ/κού, 3) Νικ. Χατζημητάκος 
Δ/ντής Στεγ. Συνδρομής, 4) Μέντζος Βύρων Δ/ντής Προγρ/σμού, 5) 
Στ. Πέτρου, Δ/ντρια Δημ/σεων και Ελέγχου, 6) Γαρεφαλάκη Σοφία 
Δ/ντρια Οικ. Υπηρεσιών και 7) Αθ. Χανακούλας ΓΙροϊστ/νος Γρ. 
Προέδρου, μέχρι περατώσεως της συνεδριάσεως. 

Παρίστανται επίσης η Δαπετανάκη Αικατερίνη, Προϊσταμένη Κα¬ 
τοικιών και Παραχωρητηρίων κατά τη συζήτηση των θεμάτων της. 

Παρέστη επίσης ο Δ. Χαλατσάς, προϊστάμενος Νομικής Υπηρε¬ 
σίας, για να δώσει διευκρινίσεις νομικής φύσεως. 

Παρευρέθησαν ορισμένοι εργατοϋπάλληλοι από τους ενδιαφερομέ¬ 
νους στις κληρώσεις των Ν. ΛΙΟΣΙΩΝ και ΜΕΤΑΜΟΡΦΩΣΗΣ πα- 
ρότι είχαν ειδοποιηθεί εγγράφως από την Υπηρεσία να προσέλθουν 
στην κλήρωση μετά από πρόταση του Διοικητικού Συμβουλίου. 

Αθήνα σήμερα 1 Δεκεμβρίου 1987, ημέρα Τρίτη και ώρα 15.00 
συνήλθε σε τακτική συνεδρίαση το Δ.Σ. του ΟΕΚ παρόντων των ανω¬ 
τέρω στο κατάστημα των γραφείων του στην οδό Πατησίων 37, προς 
εξέταση των κατωτέρω θεμάτων και λήψη αποφάσεως γι’ αυτά. 


Αφού διαπιστώθηκε η ύπαρξη απαρτίας ο Πρόεδρος κηρύσσει την 
έναρξη της συνεδριάσεως. 

ΘΕΜΑ 61 

Περί διορθώσεως της συστάσεως οριζοντίου ιδιοκτησίας του Οικι¬ 
σμού «ΛΑΡΙΣΑ ΙΙΙα». 

Ο Διευθυντής Στεγαστ. Συνδρομής Νικ. Χατζημητάκος θέτει 
υπόψη του Δ.Σ. τα εξής: 

Με απόφαση του Δ.Σ. του Οργανισμού εργατικής κατοικίας της 
15.7.1977 (πρακτικό 53/1977) η οποία λήφθηκε σύμφωνα με τις 
διατάξεις του άρθρου 10 του Α.Ν. 163/1967 και δημοσιεύθηκε στο 
ΦΕΚ 797/τ.Β./1977, συστήθηκαν οι αυτοτελείς οριζόντιες ιδιοκτη¬ 
σίες κατά την έννοια των διατάξεων του Ν. 3741/1929, όπως τροπο¬ 
ποιήθηκε με το Ν.Δ. 1024/1971 και των άρθρων 1002 και 1117 του 
ΑΚ, του Οικισμού Εργατικών κατοικιών στην Κτηματική περιφέρεια 
του Δήμου Λάρισας του Νομού Λάρισας (αριθ. οικισμού ΙΙΙα). 

Στην απόφαση αυτή του Δ.Σ. του ΟΕΚ που μεταγράφηκε στα βι¬ 
βλία μεταγραφών του Υποθ/κείου Λάρισας στον τόμο 182 και αριθ. 
3 ο εκτός των άλλων περιγράφονται οι οριζόντιες ιδιοκτησίες που συ- 
στήθηκαν και αναφέρονται τα διάφορα στοιχεία τους. 

Από παραδρομή όμως στην απόφαση αυτή της σύστασης οριζο¬ 
ντίου ιδιοκτησίας ανεγράφησαν λαθεμένα τα στοιχεία. 

α) των αριθ. 51, 52, 53, 54, 55, 56 διαμερισμάτων της 17 πολυ¬ 
κατοικίας του 16 στοίχου. 

β) Την αριθ. 63, 64, 65, 66, 67, 68 διαμερισμάτων της 19 πολυ¬ 
κατοικίας του 17 στοίχου. 

γ) των 95, 96, 97, 98, 99, 100 διαμερισμάτων της 21 πολ/κίας 
του 18 στοίχου. 

δ) των αριθ. 33, 34, 35, 36, 37, 38 διαμερισμάτων της 27 
πολ/κίας του 21 στοίχου και 

ε) των αριθ. 13, 14, 15, 16, 17, 18 διαμερισμάτων της 29 
πολ/κίας του 22 στοίχου. 

Το Διοικητικό Συμβούλιο μετά την εισήγηση αυτή αποφασίζει 
ομόφωνα τα εξής: 

Έχοντας υπόψη: 

α) Τις διατάξεις του Ν. 3741/1929 περί της κατ’ όροφο ιδιοκτη¬ 
σίας όπως τροποποιήθηκε με το Ν.Δ. 1024/1971 και τα άρθρα 1002 
και 1117 του Αστικού Κώδικα. 

β) Τις διατάξεις του Α.Ν. 163/1967, όπως τροποποιήθηκε και 
αντικαταστάθηκε με τα Ν.Δ. 946/1971 και 145/1973. 

γ) Την διάταξη του άρθρου 18 του Ν. 1641/1986 σύμφωνα με 
την οποία το Δ.Σ. του ΟΕΚ μπορεί με απόφασή του να διορθώνει μο- 
νομερώς ήδη μεταγραφείσες πράξεις συστάσεως οριζοντίου ιδιοκτη¬ 
σίας που αφορούν τους Οικισμούς του ΟΕΚ. 

Προβαίνουμε: 

Στην διόρθωση της από 15.7.1977 αποφάσεως του Δ.Σ. του ΟΕΚ 
(πρακτικό 53/1977) με την οποία έγινε η σύσταση οριζοντίου ιδιο¬ 
κτησίας του Οικισμού του ΟΕΚ «ΛΑΡΙΣΑ III α» και συγκεκριμένα 
του Κεφαλαίου της «Περιγραφή των συνιστωμένων Αυτοτελών ορι¬ 
ζοντίων ιδιοκτησιών του Οικισμού», ως προς την περιγραφή των πιο 
πάνω αναφερομένων διαμερισμάτων και ορίζουμε ότι η σωστή περι¬ 
γραφή και τα πραγματικά στοιχεία των διαμερισμάτων αυτών είναι 
τα εξής: 

1) Τα αριθ. 53 και 55 διαμερίσματα της αριθ. 17 πολ/κίας του α- 
ριθ. 16 στοίχου αποτελούνται από τρία (3) κύρια δωμάτια και λοι¬ 
πούς βοηθητικούς χώρους. Έχουν κάθε ένα εμβαδό μέτρα τετραγω¬ 
νικά εβδομήντα ένα και 92% (71,92), ποσοστό συνιδιοκτησίας εξ 
αδιαιρέτου επί του όλου οικοπέδου και ψήφους δέκα χιλιοστά και 
09246 Ψοοοο (10, 09246), που αντιστοιχούν σε μέτρα τετραγωνικά 
πενήντα τέσσερα και 37% (54,37). 

Τα αριθ. 54 και 56 διαμερίσματα της ίδιας πολ/κίας και στοίχους 
αποτελούνται από 3 κύρια δωμάτια και λοιπούς βοηθητικούς χώ- 
Ρ ου ?> έχουν κάθε ένα εμβαδό μέτρα τετραγωνικά εβδομήντα και 
83% (70,83) ποσοστό συνιδιοκτησίας εξ αδιαιρέτου επί του όλου οι¬ 
κοπέδου και ψήφους εννέα χιλιοστά και 94024 (9,94024), που αντι¬ 
στοιχούν σε μέτρα τετραγωνικά πενήντα τρία και 55% (53,55). 

Το αριθ. 51 διαμέρισμα της ίδιας πολ/κίας και στοίχους αποτελεί- 
ται από δύο (2) κύρια δωμάτια και λοιπούς βοηθητικούς χώρους έχει 
εμβαδό μέτρα τετραγωνικά πενήντα τέσσερα και 51 % (54,51) ποσο¬ 
στό συνιδιοκτησίας εξ αδιαιρέτου επί του όλου οικοπέδου και ψήφους 
επτά χιλιοστά και 64962 %οοο) (7,64962), που αντιστοιχούν σε μέ- 

τρα τετραγωνικά σαράντα ένα και 21% (41,21). 

Το αριθ. 52 διαμέρισμα της ίδιας πολ/κίας και στοίχου αποτελεί- 
ται από τρία (3) κύρια δωμάτια και λοιπούς βοηθητικούς χώρους, έ¬ 
χει εμβαδό μέτρα τετραγωνικά εβδομήντα ένα και 37% (71,37) πο¬ 
σοστό συνιδιοκτησίας εξ αδιαιρέτου επί του όλου οικοπέδου και ψή¬ 
φους δέκα χιλιοστά και 01449 %οοο (10,01449), που αντιστοιχούν 
σε μέτρα τετραγωνικά πενήντα τρία και 95% (53,95). 

2) Τα αριθ. 65 και 67 διαμερίσματα της αριθ. 19 πολ/κίας του α- 
ριθ. 17 στοίχου αποτελούνται από τρία (3) κύρια δωμάτια και λοι¬ 
πούς βοηθητικούς χώρους, έχουν κάθε ένα εμβαδό μέτρα τετραγωνι¬ 
κά εβδομήντα ένα και 92% (71,92), ποσοστό συνιδιοκτησίας εξ 
αδιαιρέτου επί του όλου οικοπέδου και ψήφους δέκα χιλιοστά και 
09246 %οοο (10,09246), που αντιστοιχούν σε μέτρα τετραγωνικά 
πενήντα τέσσερα και 37% (54,37). 

Τα αριθ. 66 και 68 διαμερίσματα της ίδιας πολ/κίας και στοίχου 
αποτελούνται από τρία (3) κύρια δωμάτια και λοιπούς βοηθητικούς 
χώρους, έχουν κάθε ένα εμβαδό μέτρα τετραγωνικά εβδομήντα και 
83% (70,83) ποσοστό συνιδιοκτησίας εξ αδιαιρέτου επί του όλου οι¬ 
κοπέδου και ψήφους εννέα χιλιοστά και 94024 %σοο (9,94024), που 
αντιστοιχούν σε μέτρα τετραγωνικά πενήντα τρία και 55% (53,55). 

Το αριθ. 63 διαμέρισμα της ίδιας πολ/κίας και στοίχου αποτελεί- 
ται από δύο (2) κύρια δωμάτια και λοιπούς βοηθητικούς χώρους, έ¬ 
χει εμβαδό μέτρα τετραγωνικά πενήντα τέσσερα και 51% (54,51) 
ποσοστό συνιδιοκτησίας εξ αδιαιρέτου επί του όλου οικοπέδου και 
ψήφους επτά χιλιοστά και 64962 %οοο (7,64962), που αντιστοιχούν 
σε μέτρα τετραγωνικά σαράντα ένα και 21% (41,21). 

Το αριθ. 64 διαμέρισμα της ίδιας πολ/κίας και στοίχου αποτελεί- 
ται από τρία (3) κύρια δωμάτια και λοιπούς βοηθητικούς χώρους, έ¬ 
χει εμβαδό μέτρα τετραγωνικά εβδομήντα ένα και 37% (71,37) πο¬ 
σοστό συνιδιοκτησίας εξ αδιαιρέτου επί του όλου οικοπέδου και ψή¬ 
φους δέκα χιλιοστά και 01449 %οοο (10,01449) που αντιστοιχούν 
σε μέτρα τετραγωνικά πενήντα τρία και 95% (53,95). 

3) Τα αριθ. 97 και 99 διαμερίσματα της αριθ. 21 πολ/κίας του α- 
ριθ. 18 στοίχου αποτελούνται από τρία (3) κύρια δωμάτια και λοι¬ 
πούς βοηθητικούς χώρους, έχουν κάθε ένα εμβαδό μέτρα τετραγωνι¬ 
κά εβδομήντα ένα και 92% (71,92) ποσοστό συνιδιοκτησίας εξ 
αδιαιρέτου επί του όλου οικοπέδου και ψήφους δέκα χιλιοστά και 
09246 %οοο (10,09246) που αντιστοιχούν σε μέτρα τετραγωνικά 
πενήντα τέσσερα και 37% (54,37). 

Τα αριθ. 98 και 100 διαμερίσματα της ίδιας πολ/κίας και στοίχου 
αποτελούνται από τρία (3) κύρια δωμάτια και λοιπούς βοηθητικούς 
χώρους έχουν κάθε ένα εμβαδόν μέτρα τετραγωνικά εβδομήντα και 
83% (70,83) ποσοστό συνιδιοκτησίας εξ αδιαιρέτου επί του όλου οι¬ 
κοπέδου και ψήφους εννέα χιλιοστά και 94024 %οοο (9,94024) που 
αντιστοιχούν σε μέτρα τετραγωνικά πενήντα τρία και 55% (53,55). 

Το αριθ. 95 διαμέρισμα της ίδιας πολΔάας και στοίχου αποτελεί- 
ται από δύο (2) κύρια δωμάτια και λοιπούς βοηθητικούς χώρους, έ¬ 
χει εμβαδό μέτρα τετραγωνικά πενήντα τέσσερα και 51% (54,51) 
ποσοστό συνιδιοκτησίας εξ αδιαιρέτου επί του όλου οικοπέδου και 
ψήφους επτά χιλιοστά και 64962 %οοο (7,64962) που αντιστοιχούν 
σε μέτρα τετραγωνικά σαράντα ένα και 21% (41,21). 

Το αριθ. 96 διαμέρισμα της ίδιας πολ/κίας και στοίχου αποτελεί- 
ται από τρία (3) κύρια δωμάτια και λοιπούς βοηθητικούς χώρους, έ¬ 
χει εμβαδό μέτρα τετραγωνικά εβδομήντα ένα και 37% (7 1,37) πο¬ 
σοστό συνιδιοκτησίας εξ αδιαιρέτου επί του όλου οικοπέδου και ψή¬ 
φους δέκα χιλιοστά και 01449 %οοο (10,01449) που αντιστοιχούν 
σε μέτρα τετραγωνικά και πενήντα τρία και 95% (53,95). 

4) Τα αριθ. 35 και 37 διαμερίσματα της αριθ. 27 πολ/κίας του α- 
ριθ. 21 στοίχου αποτελούνται από τρία (3) κύρια δωμάτια και λοι¬ 
πούς βοηθητικούς χώρους. Έχουν κάθε ένα εμβαδό μέτρα τετραγω¬ 
νικά εβδομήντα και 83% (70,83) ποσοστό συνιδιοκτησίας εξ αδιαι¬ 
ρέτου επί του όλου οικοπέδου και ψήφους εννέα χιλιοστά και 94024 
%οοο (9,94024) που αντιστοιχούν σε μέτρα τετραγωνικά πενήντα 
τρία και 55% (53,55). 

Τα αριθ. 36 και 38 διαμερίσματα της ίδιας πολυκατοικίας και 
στοίχου αποτελούνται από τρία (3) κύρια δωμάτια και λοιπούς βοη¬ 


θητικούς χώρους έχουν κάθε ένα εμβαδό μέτρα τετραγωνικά εβδομή¬ 
ντα ένα και 92% (71,92) ποσοστό συνιδιοκτησίας εξ αδιαιρέτου επί 
του όλου οικοπέδου και ψήφους δέκα χιλιοστά και 09246 %οοο 
(10,09246) που αντιστοιχούν σε μέτρα τετραγωνικά πενήντα τέσ¬ 
σερα και 37% (54,37). 

Το αριθ. 33 διαμέρισμα της ίδιας πολ/κίας και στοίχου αποτελεί- 
ται από τρία (3) κύρια δωμάτια και λοιπούς βοηθητικούς χώρους έ¬ 
χει εμβαδόν μέτρα τετραγωνικά εβδομήντα ένα και 37% (71,37), 
ποσοστό συν/σίας εξ αδιαιρέτου επί του όλου οικοπέδου και ψήφους 
δέκα χιλιοστά και 01449 %οοο (10,01449) που αντιστοιχούν σε μέ¬ 
τρα τετραγωνικά πενήντα τρία και 95% (53,95). 

Το αριθ. 34 διαμέρισμα της ίδιας πολ/κίας και στοίχου αποτελεί- 
ται από δύο (2) κύρια δωμάτια και λοιπούς βοηθητικούς χώρους έχει 
εμβαδόν μέτρα τετραγωνικά πενήντα τέσσερα και 51% (54,51) πο¬ 
σοστό συνιδιοκτησίας εξ αδιαιρέτου επί του όλου οικοπέδου και ψή¬ 
φους επτά χιλιοστά και 64962 %οοο (7,64962), που αντιστοιχούν σε 
μέτρα τετραγωνικά σαράντα ένα και 21% (41,21). 

5) Τα αριθ. 15 και 17 διαμερίσματα της αριθ. 29 πολ/κίας του α- 
ριθ. 22 στοίχου αποτελούνται από τρία (3) κύρια δωμάτια και λοι¬ 
πούς βοηθητικούς χώρους έχει κάθε ένα εμβαδό μέτρα τετραγωνικά 
εβδομήντα και 83% (70,83) ποσοστό συνιδιοκτησίας εξ αδιαιρέτου 
επί του όλου οικοπέδου και ψήφους εννέα χιλιοστά και 94024 %οοο 
(9,94024), που αντιστοιχούν σε μέτρα τετραγωνικά πενήντα τρία και 
55% (53,55). 

Τα αριθ. 16 και 18 διαμερίσματα της ίδιας πολ/κίας και στοίχου 
αποτελούνται από τρία (3) κύρια δωμάτια και λοιπούς βοηθητικούς 
χώρους, έχουν κάθε ένα εμβαδόν μέτρα τετραγωνικά εβδομήντα ένα 
και 92% (71,92) ποσοστό συνιδιοκτησίας εξ αδιαιρέτου επί του όλου 
οικοπέδου και ψήφους δέκα χιλιοστά και 09246 %οοο (10,09246), 
που αντιστοιχούν σε μέτρα τετραγωνικά πενήντα τέσσερα και 37Χξο 

(54.37) . 

Το αριθ. 13 διαμέρισμα της ίδιας πολυκατοικίας και στοίχου απο- 
τελείται από τρία (3) κύρια δωμάτια και λοιπούς βοηθητικούς χώ¬ 
ρους έχει εμβαδό μέτρων τετραγωνικών εβδομήντα ένα και 37% 

(71.37) ποσοστό συνιδιοκτησίας εξ αδιαιρέτου επί του όλου οικοπέ¬ 
δου και ψήφους δέκα χιλιοστά και (01449 %οοο (10,01449), που 
αντιστοιχούν σε μέτρα τετραγωνικά πενήντα τρία και 95% (53,95). 

Το αριθ. 14 διαμέρισμα της ίδιας πολ/κίας και στοίχου αποτελεί- 
ται από δύο (2) κύρια δωμάτια και λοιπούς βοηθητικούς χώρους έχει 
εμβαδό μέτρα τετραγωνικά πενήντα τέσσερα και 51% (54,51) ποσο¬ 
στό συνιδιοκτησίας εξ αδιαιρέτου επί του όλου οικοπέδου και ψήφους 
επτά χιλιοστά και 64962 %οοο (7,64962), που αντιστοιχούν σε μέ¬ 
τρα τετραγωνικά σαράντα ένα και 21% (41,21). 

Καθ’ όλα τα λοιπά στοιχεία η πιο πάνω απόφαση του Δ.Σ. του 
ΟΕΚ όπως δημοσιεύθηκε στο ΦΕΚ 797/τ.Β./1977 είναι ορθή και 
παραμένει ως έχει. 

Η παρούσα απόφαση, το Δ.Σ. του ΟΕΚ αποφασίζει, να δημοσιευ- 
θεί στην Εφημερίδα της Κυβερνήσεως κατ’ εφαρμογή του άρθρου 10 
παρ. 2 του ΑΝ 163/67, όπως τροποποιήθηκε με τα Ν.Δ. 946/1971 
και 145/73. 

Ο Πρόεδρος του Δ.Σ. 

Θ. ΠΑΧΝΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 


(8) 

Στην Υπουργική απόφαση Β1/603/14.10.87 «Αυτοδίκαιη δη¬ 
μιουργία θέσεων ΔΕΠ, ΕΔΠ, ΕΕΠ ακαι ΕΔΤΠ στα τμήματα της 
Παντείου Ανωτάτης Σχολής Πολιτικών Επιστημών» που δημοσιεύ¬ 
θηκε στο ΦΕΚ 600/10.11.87 τ. Β' στην παρ. 1, περίπτωση γ’ Τμ. 
Κοινωνιολογίας στη στήλη θέσεις ΕΔΠ (Μη διδάκτορες Επιμελητές 
— Βοηθοί — Επιστημονικοί Συνεργάτες), προστίθεται ο αριθμός «5» 
που παραλείφθηκε από παραδρομή. 

(Από το ΤΠΕΓ1Θ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





